Muzium

Muzium ( [mu.zi.um];  ) atau museum ([mu.sé.um] ) merujuk kepada bangunan tempat menyimpan khazanah sejarah baik sejauh zaman purba atau yang tidak lama berlalu. Muzium penting sebagai tempat kita merujuk sekiranya kita ingin mengetahui tentang sejarah lampau.

 Sejarah 
 Peristilahan 
Kedua-dua perkataan "muzium" (pinjaman ) dan "museum" (pinjaman Bahasa Belanda) berakar daripada istilah bahasa Yunani Μουσεῖον (mouseion) yang sebenarnya merujuk kepada nama suatu kuil dibina di Iskandariah untuk tujuan pemujaan sembilan dewi puteri Zeus yang melambangkan ilmu dan kesenian yang diberi gelaran Mousai. Kitab Vortaro memberi takrifan terawal kata serapan ini sebagai tempat koempoelan barang-barang koeno dan barang barang [sic] jang aneh-aneh.

Pada awal abad ke-20, akhbar-akhbar Tanah Melayu pernah memberi nama  ajaibkhanah ("rumah barangan ajaib" sekiasan kata kutubkhanah) serapan kata Hindustan yang serupa diungkapkan para pengunjung muzium se-India yang sezaman; bangunan ini adakalanya turut diberi jolokan "sekolah gambar" kerana banyaknya gambar yang ditampilkan dan dipamerkan untuk tujuan mendidik para pelawat yang datang.

 Pembangunan 
Bangunan lain yang diketahui berhubungan dengan sejarah muzium adalah bahagian kompleks perpustakaan yang dibangun khusus untuk mempamerkan barangan seni dan sains, terutamanya bidang-bidang falsafah dan kajian, yang terletak di Alexandria oleh Ptolemaios I pada tahun 280 SM. Ia turut memaparkan kehebatan kerajaan Firaun, piramid dan Sphinx di pelabuhan Iskandariah, Mesir lalu boleh dianggap merupakan bangunan pertama berperanan seumpamanya yang wujud di dunia.

Muzium dikaitkan dengan kegiatan:
 Pemuliharaan, pameran dan pusat arkib
 Pemuliharaan dan pengekalan alam semulajadi
 arkeologi, etnologi, monumen dan tapak tanah bersejarah
 Pameran benda hidup seperti taman botani, zoologi, akuarium dan sebagainya. 
 pusat sains dan planetarium

 Jenis 
Muzium datang dalam beragam jenis, dari institusi yang besar dan mencakup banyak kategori, hingga institusi kecil yang memusat kepada subjek, lokasi peristiwa, atau seseorang tokoh tertentu. Selain itu terdapat muzium universal yang koleksinya mempertunjukkan dunia dan biasanya koleksinya di antaranya seni, ilmu pengetahuan, sejarah dan sejarah alam. Jenis dan mutu muzium tercermin dalam koleksinya. Sebuah muzium biasanya memiliki koleksi inti yang merupakan benda terpenting di bidangnya. Kategori muzium-muzium tersebut di antaranya:

 Muzium arkeologi 
Muzium arkeologi merupakan muzium yang khususkan tujuan mempamerkan artifak hasil usaha arkeologi. Muzium arkeologi banyak yang bersifat muzium terbuka (open air museum).

 Muzium seni 

Muzium seni atau galeri seni merupakan sebuah ruangan mengkusus kepada pemameran benda seni visual seperti antaranya lukisan, gambar, dan patung. Beberapa contoh lainnya adalah seni tembikar, seni logam dan perabot.

Contoh dari muzium seni ini di Eropah adalah merbach-Cabinet di Basel, yang awalnya merupakan koleksi pribadi yang dijual kepada pemerintah kota Basel pada tahun 1661, dan menjadi muzium untuk umum sejak tahun 1671. Saat ini, muzium ini bernama Kunstmuseum Basel.H.C. Ackermann, The Basle Cabinets of Art and Curiosities in the sixteenth and seventeenth centuries, in: O. Impey & A. MacGregor (edd.), The Origins of Museums: The cabinet of curiosities in sixteenth- and seventeenth-century Europe, 2nd edition, London: House of Stratus 2001, pp. 81-90, quoted in Marta C. Lourenço, A Contribution to the History of University Museums and Collections in Europe, presentation at the UMAC 2002 Conference, Sydney/Canberra, Australia, 29/9-4/10/2002, available at http://publicus.culture.hu-berlin.de/umac/2002/lourenco.html.

Muzium yang mengkhususkan diri sebagai muzium seni, merupakan suatu hal yang baru. Salah satu yang pertama adalah Hermitage Museum di Saint Petersburg yang dibangun pada tahun 1764.

 Muzium biografi 
Muzium Biografi merupakan muzium yang didedikasikan kepada benda yang terkait dengan kehidupan seseorang atau sekelompok orang, dan terkadang memajang benda-benda yang mereka koleksi. Beberapa muzium terletak di dalam rumah atau tapak yang terkait dengan orang yang bersangkutan pada saat dia hidup.

Nusantara juga mempunyai tempat sedemikian: Malaysia misalnya ada Pustaka Peringatan P. Ramlee di Kuala Lumpur, Indonesia pula ada Rumah Buya Hamka di Tasik Maninjau, Sumatera Barat.

 Muzium anak-anak 

Muzium anak merupakan institusi yang menyediakan benda pameran dan program acara untuk menstimulasi pengalaman informal anak-anak. Muzium jenis sebegini biasanya memiliki benda yang dirancang untuk dimainkan oleh anak-anak berbanding dengan muzium tradisional yang memiliki peraturan untuk tidak menyentuh benda pameran. Muzium anak kebanyakan merupakan organisasi nirlaba dan dikelola oleh sukarelawan atau oleh staf profesional dalam jumlah yang kecil. Contoh dari muzium anak ini adalah Muzium Anak Kolong Tangga yang terletak di Yogyakarta. Pada muzium ini terdapat beberapa mainan anak tradisional.

 Muzium universal 
Muzium universal atau dikenal pula dalam bahasa Inggris sebagai Museu encyclopedic, merupakan muzium yang umum kita jumpai. Biasanya merupakan institusi besar, yang bersifat nasional, dan memberikan informasi kepada pengunjung mengenai berbagai variasi dari tema lokal dan dunia. Muzium ini penting karena meningkatkan rasa keingin-tahuan terhadap dunia.

Contoh muzium universal adalah British Muzium di London, Inggris.

 Muzium etnologi 
Muzium etnologi merupakan muzium yang mempelajari, mengumpulkan, merawat, dan memamerkan artifak dan objek yang berhubungan dengan etnologi dan antropologi. Muzium seperti ini biasanya dibangun di negara yang memiliki kelompok etnik atau etnik minoriti yang berjumlah banyak.

 Muzium rumah bersejarah 
Muzium rumah bersejarah, atau yang lebih dikenal dengan rumah bersejarah merupakan yang terbanyak jumlahnya di dunia dari kategori muzium sejarah. Muzium ini biasanya beroprasi dengan dana yang terbatas dan staff yang sedikit. Kebanyakan dikelola secara sukarela dan sering kali tidak memenuhi syarat untuk menjadi muzium profesional.

 Muzium sejarah 

Ada beberapa macam muzium sejarah, di antaranya, rumah bersejarah yang merupakan bangunan yang memiliki nilai sejarah atau arsitektural yang tinggi. Kedua: laman bersejarah yang menjadi muzium, seperti Pulau Robben. Ketiga adalah muzium ruang terbuka atau disebut juga dengan nama open air museum. Pada muzium ini, para masyarakat yang berada di dalamnya berusaha untuk membuat ulang kehidupan pada suatu waktu dengan sebaik mungkin, termasuk di antaranya bangunan dan bahasa.

 Muzium maritim 
Muzium maritim merupakan muzium yang mengkhusus sejarah, budaya atau arkeologi kegiatan manusia di lautan. Isinya menceritakan kaitan antara masyarakat dengan kehidupan yang berkaitan dengan air atau maritim. Muzium bertema maritim menjadi media alternatif pendidikan non-formal yang berfungsi untuk membentuk semula kefahaman gaya hodup maritim dan wawasan Nusantara. Selain itu, muzium sebagai alat pendidikan zaman modern akan senantiasa menyesuaikan dengan perkembangan dunia modern itu sendiriSadzali, Asyhadi Mufsi. 2014. Museum untuk Kebangkitan Maritim Indonesia Kajian Kritis Komunikasi Museum Bertema Maritim di Indonesia. Tesis. Universitas Gadjah Mada.

Terdapat beberapa jenis muzium maritim, di antaranya:

 Muzium arkeologi maritim yang menceritakan mengenai kaitan arkeologi dengan kegiatan maritim. Muzium ini biasanya mempamer dan memulihara kapal karam dan artifak yang terkait dengan lingkungannya.
 Muzium sejarah maritim, merupakan muzium yang mengedukasi masyarakat mengenai sejarah maritim di suatu komunitas atau masyarakat. Contoh dari muzium ini adalah Muzium Maritim San Francisco dan Mystic Seaport.
 Muzium tentera laut. Contoh dari muzium ini adalah Museum Nasional Angkatan Laut Amerika Serikat. Contoh lainnya adalah Muzium Laut, Udara dan Luar Angkasa Intrepid.
 Muzium maritim di Indonesia ada 4, yaitu: Muzium Kapal Selam Senopati di Surabaya, Museum Kapal Samudraraksa di Magelang, Jawa Tengah, Muzium Bahari Yogyakarta , dan Muzium Bahari Jakarta.

 Muzium tentera (atau museum militer) dan perang 
ka|thumb|Muzium Perang Kanada

Muzium militer merupakan muzium yang mengkhususkan diri terhadap sejarah militer. Benda yang biasa dipamerkan pada muzium ini contohnya adalah senjata, seragam militer, dan bahkan kendaraan perang.

 Lihat juga 
 Senarai muzium di Malaysia

Rujukan

 Pautan luar 
Di Brunei
Muzium diRaja Brunei

Di Indonesia
 Museum Nasional Indonesia

Di Malaysia
Laman web rasmi Jabatan Muzium Malaysia
Laman web rasmi Muzium Terengganu 
Laman web Muzium Maya Melaka
Laman web rasmi Kerajaan Negeri Melaka 
Senarai muzium di Kuala Lumpur
Laman web rasmi Muzium Sarawak 
Kajian kepuasan pelancong terhadap kualiti perkhidmatan muzium Sabah 
Muzium Kebangsaan Kemboja 

Di Singapura
 Muzium Negara Singapura